శ్రీనగర్: జమ్మూ కశ్మీర్ పోలీసులు, భద్రతా దళాలు పక్కా వ్యూహంతో పాక్ ప్రేరేపిత ఉగ్రవాదానికి చెక్ పెడుతుండడంతో.. దాయాది దేశం తన ఉగ్ర పన్నాగానికి మరో దారి వెతుక్కుంది. ఉగ్రవాదులను రిక్రూట్ చేసుకునేందుకు పాకిస్తాన్ సోషల్ మీడియాను ఉపయోగించుకుంటున్నట్టు కశ్మీర్ ఐజీ మునిర్ ఖాన్ వెల్లడించారు. గురువారం ఆయన మీడియాతో మాట్లాడుతూ.. ‘‘కశ్మీర్ యువతకు వలవేసి ఉగ్రవాదం వైపు లాగేందుకు పాకిస్తాన్ పెద్ద ఎత్తున సోషల్ మీడియాలో ప్రచారం చేస్తోంది...’’ అని వెల్లడించారు. ఉగ్రవాదుల ఏరివేత కోసం ఈ నెల 14 నుంచి కొనసాగుతున్న ఆపరేషన్ కుండ్పై ప్రశ్నించగా ఆయనిలా స్పందించారు. దక్షిణ కశ్మీర్లోని కుల్గాం జిల్లా హాలన్-కుండ్ అడవుల్లో ప్రస్తుతం ఈ ఆపరేషన్ కొనసాగుతోంది. ఈ ఆపరేషన్లో ఇప్పటివరకు ముగ్గురు ఉగ్రవాదులను సజీవంగా పట్టుకున్నట్టు ఐజీ వెల్లడించారు. తొలిరోజు ఉగ్రవాదులు జరిపిన కాల్పుల్లో ఓ సైనికుడు ప్రాణాలు కోల్పోయినట్టు తెలిపారు. ఇదే ప్రాంతంలో మరో ఇద్దరు ఉగ్రవాదులు నక్కినట్టు భావిస్తున్నామనీ.... వారిని పట్టుకునేందుకు ప్రస్తుతం ఆపరేషన్ కొనసాగుతోందని ఆయన పేర్కొన్నారు. అరెస్టైన ఉగ్రవాదులను అట్టా మహ్మద్  మలిక్, షామ్స్ ఉల్ వికార్, బైలాల్ షేక్లుగా గుర్తించామన్నారు. తొలిరోజు జరిగిన ఎన్కౌంటర్లో తీవ్రంగా గాయపడిన అట్టా ప్రస్తుతం ఆస్పత్రిలో చికిత్స పొందుతున్నట్టు ఐజీ మునిర్ ఖాన్ వెల్లడించారు.
srinagar: jammoo kashmir poliisulu, bhadrata dalaalu pakka vyuuhamtoe pak prerepita ugravaadaaniki chec pedutundadamto.. daayaadi desham tana ugra pannaagaaniki maro daari vetukkundi. ugravaadulanu ricroot chesukunenduku pakistan soshal meedianu upayoginchukuntunnat kashmir ig munir khan velladinchaaru. guruvaram aayana meediatho maatlaadutuu.. ‘‘kashmir yuvataku valavesi ugravaadam vaipu lagenduku pakistan pedda ettuna soshal medialo prachaaram chestondi...’’ ani velladinchaaru. ugravaadula erivetha kosam ee nela 14 nunchi konasaagutunna aperation kundpai prasninchagaa aayanila spandinchaaru. dakshina kashmeerloni kulgam jilla halan-kund adavullo prastutam ee aperation konasagutondi. ee aapareshanlo ippativaraku mugguru ugravaadulanu sajeevamgaa pattukunnattu ig velladinchaaru. toliroju ugravaadulu jaripina kaalpullo oo sainikudu praanaalu kolpoinattu telipaaru. ide praantamlo maro iddaru ugravaadulu nakkinattu bhaavistunnaamanii.... vaarini pattukunenduku prastutam aperation konasagutondani aayana perkonnaru. arestaina ugravaadulanu atta mahmad  malik, shams ul vikar, bailal shekluga gurtinchaamannaaru. toliroju jarigina encounterlo teevramgaa gaayapadina atta prastutam aaspatrilo chikitsa pondutunnattu ig munir khan velladinchaaru.